2016. gada 20. decembrī Noteikumi Nr. 819

Rīgā (prot. Nr. 69  13. §)

Izložu un azartspēļu uzraudzības inspekcijas sniegtā maksas pakalpojuma cenrādis

Izdoti saskaņā ar Likuma

par budžetu un finanšu vadību

5. panta devīto daļu un

Azartspēļu un izložu likuma

4. panta otro daļu

1. Noteikumi nosaka Izložu un azartspēļu uzraudzības inspekcijas sniegtā maksas pakalpojuma – azartspēļu automāta vai iekārtas identifikācijas numura izsniegšana – cenrādi un samaksas kārtību.

2. Izložu un azartspēļu uzraudzības inspekcija maksas pakalpojumu sniedz azartspēļu organizētājam saskaņā ar cenrādi (pielikums).

3. Azartspēļu organizētājs par maksas pakalpojumu norēķinās pirms maksas pakalpojuma saņemšanas ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.

4. Noteikumi stājas spēkā 2017. gada 1. janvārī.

Ministru prezidents Māris Kučinskis

Finanšu ministre Dana Reizniece-Ozola